Dec 29,2018
జియో 'హ్యపీ న్యూ ఇయర్‌' ఆఫర్‌
న్యూఢిల్లీ: ఆకర్షణీయమైన డాటా ఆఫర్లతో టెలికాం సంచలనంగా దూసుకు వచ్చిన రిలయన్స్‌ జియో సంస్థ నూతన సంవత్సరాది పురస్కరించుకొని ఈ ఏడాది కూడా కొత్త సంవత్సరం ఆఫర్‌తో యూజర్లను ఆకట్టుకొనేందుకు సిద్ధమైంది. ఇందులో భాగంగా 'హ్యాపీ న్యూ ఇయర్‌ ఆఫర్‌'ను ప్రకటించింది. ఈ ఆఫర్‌ ద్వారా రూ. 399 రీచార్జ్‌పై 100 శాతం క్యాష్‌ బ్యాక్‌ ఆఫర్‌ను ప్రకటించింది. ఈ ఆఫర్‌ జియో ప్రస్తుత, కొత్త యూజర్లు అందరికీ వర్తిస్తుందని జియో ప్రకటించింది. అయితే ఈ క్యాష్‌బ్యాక్‌ కూపన్లు రూపంలో లభిస్తుందని తెలిపింది. దీనికి సంబంధిచిన కూపన్‌ మై జియో కూపన్‌లో యాడ్‌ అవుతుంది. దీని ద్వారా ఏజియోలో షాపింగ్‌కు వాడవచ్చు. అయితే ఈ క్యాష్‌ బ్యాక్‌ను పొందాలంటే కనీసం వెయ్యి రూపాయల విలువైన వస్తువులను కొనుగోలు చేయాలి. శుక్రవారం ప్రారంభమైన ఈ హ్యాపీ న్యూ ఇయర్‌ ఆఫర్‌ జనవరి 31,2019తో ముగుస్తుంది. ఇలా వచ్చిన కూపన్లను మార్చి 15, 2019 లోపు రిడీమ్‌ చేసుకోవాల్సి ఉంటుందని కంపెనీ ఒక ప్రకటనలో తెలిపింది.
మీ స్నేహితులకు రికమెండ్ చెయ్యండి